Št.dok.: 83/148-2018

Ljubljana, 25. 9. 2017

**OBVESTILO O IZVEDBI NADALJEVALNEGA SEMINARJA BRAJICE**

Obveščamo vas, da bomo v torek, **9. 10. 2018**, izvedli **NADALJEVALNI SEMINAR BRAJICE za učitelje slepih učencev/dijakov**. Seminar bo potekal v prostorih Centra IRIS – Center za izobraževanje, rehabilitacijo, inkluzijo in svetovanje za slepe in slabovidne, Langusova ulica 8, 1000 Ljubljana.

**VSEBINA PROGRAMA:**

Seminar je namenjen utrjevanju in poglabljanju poznavanja sistema brajevega zapisa. Udeleženci se bodo seznanili z zahtevnejšimi oblikami brajevega zapisa, ki ga uporabljajo učenci oz. dijaki, ki delajo na brajevi vrstici (značilnosti računalniške brajice, razlika med 6-točkovnim in 8-točkovnim brajevim zapisom, posebni znaki, računski izrazi, zapis formul, matematični zapis Latex, zapisovanje not ...). Poseben poudarek bomo namenili tudi pripravi gradiva za slepega, t.j. za tisk v brajici.

Na seminarju bo posredovana tudi informacija o novem standardu slovenske 6-točkovne brajice. Udeležbo na seminarju priporočamo vsem učiteljem/ spremljevalcem/staršem slepih, ki že poznate osnove brajice in bi želeli svoje znanje dopolniti.

**PROGRAM:**

|  |  |  |  |
| --- | --- | --- | --- |
| **TOREK, 9. 10. 2018** | | **Trajanje: 6 ur** | |
| **Urnik** | **Naslov predavanja** | **Predavateljica** | **Št. ur** |
| **9.00 - 9.45** | **Brajica in vrste brajevega zapisa** | **Tatjana Murn** | **1** |
| **9.45 - 11.15** | **8-točkovni brajev zapis in posodobljen standard 6-točkovne slovenske brajice** | **Mateja Jenčič** | **2** |
| **15 min** | **ODMOR** | | |
| **11.30 - 12.15** | **Uporaba sistema Latex pri pouku matematike** | **Polona Knific** | **1** |
| **12.20 - 13.05** | **Notni zapis v brajici in elektronski obliki** | **Neva Laščak** | **1** |
| **13.15 - 14.00** | **Priprava gradiva za tisk v brajici** | **Marija Repe Kocman** | **1** |

Seminar se izvaja **v sklopu projekta Z roko v roki poMOČ** in je **brez kotizacije!**

Prijava:

Prosimo vas, da izpolnite [**PRIJAVNICO**](https://docs.google.com/forms/d/e/1FAIpQLScjyCxqd6TYav4BlDqjzPtQNuAqfV8fzbo5n8pc5NkL0e3dnA/viewform) najkasneje do petka, 5. 10. 2017 oz. nas kontaktirate na elektronski naslov [**manca.zigante@center-iris.si**](mailto:manca.zigante@center-iris.si) ali na tel. št. 01 2442 760.

Lep pozdrav!

Katjuša Koprivnikar,

ravnateljica Centra IRIS